Вучні Дубаўлянскай СШ Мінскага раёна часта наведваюць культурны цэнтр суседняга аграгарадка Бальшавік, дзе займаюцца ў розных гуртках па інтарэсах. Нядаўна хлопчыкі і дзяўчынкі сабраліся ў цэнтры, каб слухаць, актыўна рэагаваць і атрымліваць адказы на пытанні — менавіта ў такім фармаце прайшла арганізаваная па ініцыятыве загадчыцы бібліятэкі аграгарадка Валянціны Шэўчык сустрэча чацвёртакласнікаў з паэтам Анатолем Зэкавым.